**Asymmetric 'Battle of Wits': Exploring the Role of Deception in Asymmetric Conflict – Israel Vs. Hamas**

Netanel Flamer

Department of Middle Eastern Studies, Bar-Ilan University

**Introduction**

One of the most significant elements in the battlefield is stratagem. Any side in a military conflict wishing to overcome their opponent must 'pull a rabbit out of the hat' in order to put themselves in a position maximizing their advantages while causing the other side inability to realize all their capabilities. One of the ways to implement this stratagem is deception. The aim of deception is to influence how the opponent understands and interprets the intelligence puzzle in such a way that it differs from the actual situation, thus serving the purpose of the side performing the deception.[[1]](#footnote-1)

Deception goes hand in hand with intelligence, being an offensive counterintelligence method.[[2]](#footnote-2) Planning the right deception demands a deep analysis of the opponent on a diverse levels: how they currently perceive the situation, which sensors provide them with intelligence and the content and quality of intelligence from each sensor, what is the intelligence puzzle that would create the desired response for the planners of the deception etc.[[3]](#footnote-3)

As will be demonstrated further, In the case of asymmetric conflict,[[4]](#footnote-4) with its special characteristics,[[5]](#footnote-5) the deception has a potential to take on a unique form; the weak side in the conflict, can use the deception to bridge the inherent gap in capabilities when facing the strong opponent. On the other hand, the strong side in the conflict can use their intelligence advantage to implement an effective deception enabling them to strengthen their achievements and minimize losses.

This article wishes to examine deception as an element in asymmetric conflict, based on a test case of the ongoing war between Israel and Hamas.[[6]](#footnote-6) This thirty-five year-old conflict is a perfect example of asymmetry. Israel is a country with significantly greater and better military, technological and intelligence capabilities than Hamas who aspire to reduce these capabilities by striking at Israel's weak points.[[7]](#footnote-7) Throughout the years of conflict between the two sides, there have been deception activities on both sides some of which have been revealed to the general public. The article, analyzes a number of central deception campaigns carried out within the conflict, based on varied sources in Arabic, Hebrew and English, and thus sheds light on the role of deception and the necessary intelligence in asymmetric conflict in general and specifically in cases conflicts between states and Violent Non-State Actors. This in addition to contributing to the research of the history of the Israel-Hamas conflict.

**Hamas's Deception against Israel**

***Nahshon Waxman's Abduction***

בשנות התשעים של המאה הקודמת, פעילותו של חמאס היתה בצורה מבוזרת, באמצעות תאי טרור מקומיים שתכננו את פעילותם והוציאו אל הפועל פיגועים כנגד אזרחים וחיילי צה"ל.[[8]](#footnote-8) לארגון לא היה אז גוף מודיעין מרכזי, אך אף על פי כן היו חוליות שלו שפעלו באופן מתוחכם והצליחו להוליך שולל את ישראל ולבצע הונאה מול ארגוני המודיעין שלה. כך הוא סיפור חטיפתו של החייל הישראלי נחשון וקסמן.

באוקטובר 1994 הגה פעיל חמאס, ג'האד יע'מור, תושב מזרח ירושלים, רעיון לבצע פעילות חטיפה כמיקוח לשחרור אסירי חמאס אשר נמצאים בכלא הישראלי, ובראשם שיח' אחמד יאסין. לשם כך, הוא נסע לשכם שם נפגש עם המפקדה הצבאית של גדודי עז אלדין אלקסאם, ובתוך כך עם "המהנדס" יחיא עיאש. בפגישה הוחלט לגייס פעילים נוספים לתשתית ולהתחיל בהכנות. יע'מור גייס את חסן אלנתשה, עבד אלכרים בדר (אשר נטל חלק בפעולות חטיפה קודמות וגויס בשל ניסיונו ולקחים שהפיק) וצלאח ג'אד אללה. אנשי התשתית למדו והפיקו לקחים מפעולות קודמות, והאופן שבו הצד הישראלי התנהג בהן. כבר בעת שהפעילים עברו משטחי יו"ש אל הצד המערבי של ירושלים, סוכם כי יע'מור, אשר לא היה ידוע ומבוקש אצל השלטונות הישראליים, ינהג ברכב וינהל את השיח במחסום והדבר אכן סייע בעד אנשי החוליה לצלוח את המחסום ולהיכנס אל העיר. בנוסף, הוכן מבעוד מועד מקום מסתור מתאים לשם החבאת החטוף בהתאם ללקחים ממבצעים קודמים, ואנשי החוליה השקיעו (לאור זיהוי הסוגיה כנקודת תורפה) בתחפושת של יהודים דתיים-לאומיים. נקודה מרכזית הייתה סוגית הרכב; במסגרת תהליך הלמידה, זיהו אנשי החוליה כי לישראל יש את היכולת להתחקות אחר החוטפים באם הם משתמשים בטקטיקות המוכרות של שימוש במכונית גנובה, שימוש במכונית פרטית של אחד מאנשי החוליה או שימוש ברכב המשמש את אחד מאנשי החוליה לצורך עבודתו. לפיכך, פנה יע'מור לדרך חדשה והיא השכרת רכב מבלי להשאיר פרטים. הוא כיתת את רגליו במספר חברות השכרה בירושלים עד שמצא חברת השכרה אחת שאפשרה לו לשכור רכב מבלי להשאיר תעודה מזהה. הדבר אכן הקשה על איתור המחבלים בהמשך הדרך.[[9]](#footnote-9)

ביום החטיפה, 9 באוקטובר 1993, כלקח ממבצעים קודמים מי שישב ליד ההגה היה יע'מור, שכן העברית הייתה שגורה בפיו. אנשי החוליה העלו את וקסמן, אשר תפס טרמפים בסמוך לשדה התעופה בן גוריון, מבלי שהוא חשד במאומה. הם לקחו אותו אל דירת המסתור שהוכנה מבעוד מועד בביר נבאלא. כאן, החל החלק המתוחכם והמשמעותי של הפעולה. מתוך למידתם את אופן הפעולה של ישראל, תכננו אנשי החוליה פעילות הונאה. הם צילמו את וקסמן כשהוא מבקש שישחררו אסירי חמאס בכדי להציל את חייו, בעודם עומדים רעולי פנים כדי שלא יזוהו על ידי המודיעין הישראלי. במקביל, למחרת צילם מחמד צ'יף, ראש הזרוע הצבאית ששהה ברצועת עזה, קלטת משלו ובה נטילת אחריות על הפעולה ודרישות החוטפים. הקלטת צולמה על ידי צלם של סוכנות הידיעות "רויטרס" ברצועת עזה. ויע'מור, אשר כאמור לא היה מוכר לכוחות הביטחון הישראליים, נסע לרצועת עזה והעביר את הקלטת בה מצולם וקסמן לאנשי חמאס שם. כך, הועברו שתי הקלטות באמצעות רויטרס והועברו לאמצעי התקשורת (ראשית זו של צ'יף ולאחר מכן זו שבה מצולם וקסמן).[[10]](#footnote-10)

פעולת ההונאה הצליחה. הערכת המצב של בכירי הצמרת הישראלית נטתה כולה ללכת אחר הפיתיון ולחפש את וקסמן ברצועת עזה. רבין הפעיל לחץ גדול על יאסר ערפאת, שקיבל לידיו זמן לא רב לפני כן את האחריות על רצועת עזה, בכדי שימצא את החייל החטוף ואת חוטפיו – אך לשווא. ערפאת, כמו גם ראשי מנגנוני הביטחון של הרשות הפלסטינית דוגמת מחמד דחלאן, אמר לרבין שערך את כל הבירורים אך החייל לא נמצא ברצועת עזה, ומוטב כי יחפש במקומות אחרים. אחת הראיות שגרמו לאנשי הרשות לחשוב שהוא נמצא ביהודה ושומרון היא העובדה שאחד מאנשי החוליה שהופיעו בסרט היה לבוש בגדי חורף, בשעה שברצועת עזה בעת ההיא היה חם מאד – אך ההונאה פעלה כל כך חזק שכוחות הביטחון הישראליים לא השתכנעו. ראוי לציין כי אנשי החוליה העריכו כי ההונאה מוגבלת בזמן ועל כן נערכו להטעות פעם נוספת את כוחות הביטחון הישראליים. לשם כך, הם הכריחו את וקסמן להסיר את מדי הצבא שלבש וללבוש במקומם ביגוד אזרחי , בדומה להם, בכדי שאם תבוצע פעולה צבאית לשחרורו, יהיה קשה על כוחות הביטחון הישראליים לזהות מי מהם הוא החטוף ומי החוטפים. בסופו של דבר, רק לאחר ארבעה ימים ארוכים שבהם ישראל הפסידה זמן יקר, לאחר שורת מעצרים של אנשי חמאס, "נפל האסימון" בישראל שוקסמן נמצא באזור ירושלים. החיפושים הובילו בסופו של דבר את הבית הנכון, ובפעולת חילוץ שבוצעה ממש לפני שפקע האולטימטום שהציבו החוטפים, נהרג וקסמן.[[11]](#footnote-11)

***Double sources***

מראשית הווסדו עסק החמאס בפעילות אינטנסיבית לאיתור משתפי פעולה עם ישראל בקרב שורותיו. בעוד שבמקרים רבים המעקב, המעצר והחקירה של חשודים בשיתוף פעולה הביאו למאסרם או להריגתם על ידי אנשי חמאס, היו אנשים שבהם בחר חמאס לפעול כלפיהם בדרך אחרת. במקום לפגוע בהם או להעניש אותם, חמאס הפעיל אותם מטעמו והפך אותם למקורות כפולים, תוך שהוא מבצע הונאה על גורמי המודיעין הישראלים.[[12]](#footnote-12)

שני מקרים בולטים כאלו בשנות התשעים כללו הכפלה של המקורות לזמן קצר ולהשגת מטרה ממוקדת וקצרת טווח: התנקשות באיש המודיעין הישראלי שהפעיל את המקורות. בשנת 1993, מאהר אבו סרור, תושב מחנה פליטים ליד שכם, גויס לעבוד עם המודיעין הישראלי. במסגרת זאת, הוא התבקש לאסוף מידע על אנשי חמאס באזורו. לאחר שהתוודה על מעשיו בפני איש חמאס מאזורו, הוחלט בחמאס כי בכדי לטהר את שמו על אבו סרור להונות את מפעילו בכדי להתנקש בו. תכנית ההונאה כללה תיאום של פגישה בין אבו סרור לבין המפעיל, משה נחמני, בדירת מפגש בירושלים - לכאורה פגישה כחלק מתהליך ההפעלה המודיעיני. בפועל, המתין שם אבו סרור עם סייענים אשר הרגו את נחמני ונמלטו לבית לחם.[[13]](#footnote-13)

בשנת 1994, ביצע עבד אבו חמיד פעולה דומה כנגד מפעילו מהמודיעין הישראלי, נעם כהן. אבו חמיד היה סטודנט באוניברסיטת ביר זית, העצר בשלב מסוים על ידי גורמי הביטחון הישראליים, וגויס כמקור מודיעיני לעת שחרורו. בפועל, אבו חמיד שיתף אנשי חמאס בכך שהוא גויס על ידי המודיעין הישראלי. אנשי חמאס, אשר על פי הנטען אחד מהם גם היה יחיא עיאש, החליטו לנצל את גיוסו ולהונות את הצד הישראלי. בשלב מסוים, ביקש אבו חמיד להפגש עם מפעילו, כהן, בתואנה שיש לו מידע ערכי להעביר לו. הפגישה נקבעה לאזור התעשייה הישן בסמוך לביתוניא. משהגיע כהן למקום, פתחו עליו באש אבו חמיד ושני אנשי חמאס שהיו איתו, והרגו את כהן.[[14]](#footnote-14)

בשנות האלפיים, התפתחו פעולות הונאה אלו באמצעות סוכנים כפולים ונהיו מורכבות יותר. הראשונה, עדיין קצרת טווח, הייתה בדצמבר 2004, זכתה בחמאס לשם "החץ החודר". כהכנות לפעולה, חפרו אנשי חמאס מנהרה במזרח העיר עזה והטמינו בתוכה מטעם חבלה גדול. בשלב מסוים, העבירו אנשי חמאס באמצעות אדם, אשר שימש כסוכן ישראלי אך הוכפל על ידי חמאס, מידע לצד הישראלי לפיו באזור המנהרה יש פעילות חשודה. לאור כך, נשלח כח של צה"ל אל המקום לסריקות. לאחר שהכח הגיע למקום, הופעל עליו מטען החבלה וכתוצאה מכך נהרג חייל צה"ל ונפצעו ארבעה. הסוכן הכפול והמידע שהועבר באמצעותו הצליחו להונות את צה"ל ולפתות את אנשיו להכנס למקום.[[15]](#footnote-15)

במחצית שנת 2006, גויס על ידי המודיעין הישראלי מקור תושב רצועת עזה. בשלב מסוים, לאחר שהעביר מידע על פעילות חמאס, החליט המקור להתוודות על מעשיו בפני אנשי חמאס. הוצע לו על ידי האחרונים לשמש כמקור כפול והוא הסכים. מאז, במשך מספר חודשים, דיווח המקור לאנשי חמאס על כל מה שהתבקש לעשות על ידי מפעיליו הישראלים. במספר הזדמנויות בתהליך ההפעלה, העביר המקור מידע כוזב למפעיליו על איתורים בהם נמצאים לכאורה מבוקשי חמאס, בכדי להביא את כוחות צה"ל להגיע אל המקום ולפגוע בהם. המידע אכן הועבר והביא לכניסה של כוחות צה"ל, אך פעילי חמאס לא הצליחו לפגוע בהם. במשך החודשים הארוכים של פעילות המקור, הוא הופעל על ידי הדרגים הבכירים ביותר בחמאס, דוגמת ראא'ד אלעטאר, אשר היו מעורבים לפרטי פרטים במסרים ההונאתיים שהעביר המקור ועקבו אחר כל השיחות שלו עם מפעיליו הישראליים, מהם למדו על תהליך ההפעלה ושיטות הפעולה של גורמי המודיעין הישראליים. המקור אף למד, כתוצאה מפעילות ההונאה, על אנשים נוספים ברצועת עזה אשר הוא חושד בהם שהם משתפים פעולה עם ישראל והעביר את שמותיהם לבכירי חמאס.[[16]](#footnote-16)

מבצע הכפלת המקורות האחרון הידוע של חמאס, כבר היה ארוך באופן משמעותי וממוסד הרבה יותר. בין השנים 2018-2016 ניהל חמאס באמצעות גופי המודיעין של הארגון שהוקמו לאחר התנתקות ישראל מרצועת עזה(2005) וההפיכה השלטונית של הארגון (יוני 2007) והובל כנראה על ידי מחלקת המודיעין הצבאי. גורמים ביטחוניים בחמאס זיהו ניסיון של המודיעין הישראלי לגייס אדם מרצועת עזה שישמש כמקור, יצרו איתו קשר, וביקשו ממנו שישמש מקור כפול. על אף חששותיו המוקדמים, הוא נענה, ומאותו הרגע כל שיחותיו עם המפעילים הישראלים הוקלטו, וחמאס הפעיל מערכת הונאה שלמה שכללה העברת מסרים מגמתיים לפי רצון הארגון. באופן זה, למדו בחמאס כי ישראל מעוניינת להשתמש במקור בכדי לאתר את מיקומי הרקטות של חמאס ולפגוע בהם. [[17]](#footnote-17)

אנשי חמאס עקבו איך ישראל מתדרכת את המקור לאסוף מידע על הרקטות, מעבירה לו ציוד שנועד לפגוע בהם ואף מדריכה אותו כיצד להשתמש בו. בנוסף, למדו אנשי חמאס על ציוד צילום וההדרכה שניתנה למקור בכדי שיוכל לתעד ממצאים שהוא מגלה לשם העברת למודיעין הישראלי. המקור החל, לבקשת מפעיליו, לפגוע ברקטות של חמאס, אך בפועל ביצע את פעילות הפגיעה ברקטות ייעודיות שהוצבו במקומות שנקבעו מראש על ידי חמאס תוך מעקב של הארגון אחר כל צעדיו. באופן זה, הצליחה ההונאה של חמאס לסכל פעילות חשאית משמעותית של ישראל לפגיעה מאחד מנכסיו המשמעותיים ביותר, הרקטות, וכן ללמוד רבות על פעילות המודיעין הישראלי. מבצע ההכפלה אף פורסם כסרט תיעודי ובו ראיות "מיד ראשונה" של תהליך ההכפלה, לרבות הקלטת שיחות בין המפעיל הישראלי למקור ועוד.[[18]](#footnote-18)

**Israel's Deception against Hamas**

***Yahiyah 'Aiyyash's assassination***

עוד מנערותו, בלט איש החמאס יחיא עיאש ביכולות הלמידה הגבוהות שלו, הן בלימודים האסלאמיים הדתיים והן במקצועות ריאליים. הוא החל לימודיו בהנדסת חשמל ואלקטרוניקה באוניברסיטת ביר זית בגדה המערבית בשנת 1984, אך בעקבות פרוץ האנתפאצ'ה הראשונה בשנת 1987 לא סיים את לימודיו ולמעשה מעולם לא השלים תואר רשמי. השילוב של אדיקותו הדתית ויכולותיו ההנדסיות הביאו אותו בראשית שנות ה90 להתגייס לחמאס. לאחר שהתברר שהוא עומד מאחורי מטען החבלה של הניסיון הראשון להציב מכונית תופת בתוך גבולות ישראל שלבסוף התפוצצה ללא נפגעים באזור רמת גן, בנובמבר 1992, הוא זכה לכינוי "המהנדס". בשנים שלאחר מכן עמד עיאש מאחורי פיגועים רבים בישראל, רובם במתווה של מחבלים מתאבדים שפוצצו עצמם באוטובוסים וביעדים מרכזיים נוספים בישראל, שהביאו למותם של עשרות אזרחים ישראליים ופציעתם של מאות רבות.[[19]](#footnote-19)

לאור כל זאת, עיאש היה בכיר המבוקשים על ידי מערכת הביטחון הישראלית החל משלהי שנת 1992. אנשי מודיעין רבים בישראל, בהובלת שירות הביטחון הכללי, הובילו את מאמץ המודיעין לאתר את עיאש ולהוביל לפעולה שתצליח לעצור אותו או לחסל אותו, כאשר רה"מ רבין שאל באופן תדיר את בכירי השב"כ על מאמצי האיתור של עיאש ועסק בכך באופן אישי. עם זאת, עיאש היה זהיר מאד; הוא נע ונד והחליף מקומות מסתור, לא השתמש כלל בטלפונים, בין האנשים שסבבו אותו היה מידור וכל אחד החזיק רק את חלק המידע שהיה צריך לדעת לגביו. לפיכך, קשה היה למצוא עליו מידע מהימן, במיוחד כאשר עבר במחצית 1995 לרצועת עזה, שכבר הועברה לשליטת הרשות הפלסטינית. גם חקירה של בני משפחתו לא הניבה מידע משמעותי.[[20]](#footnote-20)

בשלב מסוים, הגיעו בשב"כ לקצה חוט; התברר, כי מאז נכנס עיאש לרצועת עזה, הוא נוהג לבקר מעת לעת בביתו של חברו מתקופת הלימודי באוניברסיטה, 'Usama Hammad, אשר התגורר בחלק הצפוני של רצועת עזה ושימש אף סייען לעיאש . פרט נוסף חשוב ביותר שהתגלה הוא כי עיאש נוהג לשוחח מעת לעת עם אביו, שגר בגדה המערבית, ועושה זאת באמצעות מכשיר טלפון שניתן לו בכל פעם על ידי אחד מסייעיניו, כאשר במקביל מועבר מספר הטלפון לאביו של עיאש באמצעות פתק שהושחל מתחת לדלת ביתו. לאור כך, ולאחר מספר ניסיונות חיסול של עיאש שלא צלחו ותכניות אחרות שנשקלו, נרקמה בשב"כ, התכנית לפיה עיאש יחוסל באמצעות טלפון סלולארי ממולכד שיתפוצץ בזמן שהוא ידבר בו, ובכך יביא להריגתו בלבד, מבלי לייצר פגיעה בחפים מפשע או אחרים שיסבבו אותו. השאלה המרכזית שנותרה היתה – כיצד להביא את עיאש להשתמש בטלפון נייד ממולכד? כאן נכנסה לתמונה ההונאה. בשב"כ החלו לחפש אחר קצה חוט, וזיהו את דודו של חאמד, Kamal, אשר היו לו קשרי מסחר ענפים בישראל כמי שיכול לסייע בכך. כמאל גויס למשימה, והתבקש לגייס את אחיינו, אוסאמה, כעובד תחתיו במסגרת עסקיו ברצועת עזה. כחלק מתנאי עבודתו, כך נאמר לכאמל, עליו למסור לאוסאמה טלפון נייד שבו ישתמש. כאמל הסכים וביצע את המשימה והמכשיר נמסר לידי אסאמה אשר החל לעשות בו שימוש. הרעיון היה לגרום לעיאש לחשוב שמדובר בטלפון בטוח, שנקנה בעזה באופן אקראי לגמרי, הוא שייך לחמאס ואין לו כל קשר לישראל, ומשנוכחו בשב"כ שהצליחו לשכנע בכך – הומצאה אמתלה ללקיחת הטלפון והוטמן בו חומר הנפץ.[[21]](#footnote-21)

ב-15 בדצמבר, לאחר שזוהה כי עיאש מדבר בטלפון, הופעל המטען שהוטמן בו. עם זאת, השיחה נמשכה כהרגלה ובשב"כ הבינו שישנה תקלה. הוחלט להוציא את הטלפון לבדיקה בישראל. גם כאן, הופעלה ההונאה; כאמל לקח את הטלפון מאוסאמה באמתלה שהוא נדרש לבדיקה במעבדה, והגיע יחד איתו לישראל. שם, לקחו אותו אנשי השב"כ לסיור ברחבי ישראל, אך אופי הסיור נבחר בקפידה; הוחלט לקחת את כאמל לטיסה בשמי ישראל. בעת ההיא, היה אסור להעלות טלפונים סלולריים למטוס, וכך השאירו כאמל את הטלפון, יחד עם מלוויו, על הקרקע. בזמן הזה, נלקח הטלפון למעבדת השב"כ, שם התברר כי חוט קרוע מנע מהמטען להתפוצץ. אנשי הטכנולוגיה של השב"כ נדרשו למספר שעות עבודה רצופות, ולפיכך הסיור של כאמל התארך ואף בוימה תקלה בגלגל הרכב שהסיע אותו לאחר הנחיתה כדי לתת להם את הזמן הדרוש.[[22]](#footnote-22)

באופן הזה, הטלפון חזר לכאמל ומשם לאסאמה. ב-5.1.1996, קיימו עיאש ואביו שיחת טלפון בה הודיע עיאש לרגל הולדת בנו של עיאש מספר ימים קודם לכן באמצעות טלפון קווי. שיחה זו נותקה, כפי הנראה בכוונה תחילה של השב"כ, ולשניים לא נותרה ברירה אלא להמשיך את השיחה בטלפון הנייד של אסאמה. זמן קצר לאחר תחילת השיחה ניתנה האות, הטלפון התפוצץ ועיאש, לאחר שנים של מנוסה מוצלחת, נהרג – בזכות תכנית ההונאה המוצלחת.[[23]](#footnote-23)

***Large-scale operations – Cast Lead and Guardian of the Walls***

לאחר השתנות אופי העימות בין ישראל לחמאס במחצית שנות האלפיים החלו העימותים בין הצדדים להיות פחות יום-יומיים, אך משפרצו הם היו בעוצמה גבוהה יותר, ומספר פעמים אף הגיעו לכדי Large-scale operations מצד ישראל. ישראל ביקשה להביא בפעולות אלו למכה קשה בחמאס כבר במכת הפתיחה, כפי שניכר בשני המבצעים הראשונים מסוג זה, עופרת יצוקה (דצמבר 2008) ועמוד ענן (נובמבר 2011). בכדי להביא למכת פתיחה אפקטיבית מול חמאס השתמשה ישראל בהונאה, כפי שיוצג להלן.

בתכנית המבצע של מבצע "עופרת יצוקה" תוכננה מכת פתיחה אווירית, שבה יותקפו עשרות יעדי חמאס במקביל. התנאי להצלחתה של התכנית היה ההתקיפה תתבצע בהפתעה מבחינת חמאס, בכדי שהאתרים המותקפים יהיו מאוישים ויביאו לפגיעה מירבית בארגון ובאנשיו. החודשיים שלפני מבצע "עופרת יצוקה" היו מתוחים וכללו חילופי ירי בין חמאס לישראל. אך משהוחלט בישראל לצאת למבצע רחב היקף, הופעלה תכנית הונאה שמטרתה היתה להצליח להפתיע את חמאס על אף הסיטואציה המתוחה. ישראל זיהתה כי המקור המרכזי שעל בסיסו מגבשת חמאס את תמונת המודיעין שלה באשר לאפשרות שישראל תתקוף היא התקשורת הגלויה. לפיכך, תכנית ההונאה התרכזה בהעברת מסרים בצינור זה.

פעילות ההונאה באמצעי התקשורת הגלויה התבטאה, בין היתר, בכך שבהודעה שיצאה עם סיום ישיבת קבינט שנערכה ביום רביעי, שלושה ימים לפני תחילת המבצע, הייתה רק שורה אחת בנוגע לרצועת עזה, בין יתר הנושאים שהוצגו בה, ובעיקר הוצאתם מחוץ לחוק של ארגונים אסלאמיים רבים. זאת ועוד, ביום חמישי הודיעה לשכת שר הביטחון על פתיחתם של המעברים מישראל לרצועה ועל ההיתר להכניס סיוע אל תחומיה וכן לשכת ראש הממשלה הודיעה כי ביום ראשון שלאחר מכן יתקיימו עוד דיונים שיעסקו בהחלטה בדבר הפעולה הצפויה ברצועת עזה. לכך הצטרף גם שחרור חלק מחיילי צה"ל הסדירים לאורך גבול הרצועה לקראת השבת שבה נפתח המבצע, בכדי לשדר "עסקים כרגיל".[[24]](#footnote-24)

במקביל לתכנית ההונאה, נשמרה גם חשאיות מירבית. הונהג מידור קפדני והמידע בדבר התקיפה הצפויה לא הועבר לדרגים המבצעיים (אוגדה ומטה) לפני התקיפה האווירית שפתחה את המבצע. הצורך בחשאיות נלקח בחשבון כבר בעת תכנון המבצע, שכן הפעולה הקרקעית תוכננה להיערך רק ארבעה ימים ומעלה לאחר התקיפה האווירית בשל הצורך להעביר כוחות מגזרות אחרות לרצועת עזה (שכן בשל הצורך בחשאיות הם לא קיבלו התראה מוקדמת על המבצע).[[25]](#footnote-25)

פעילות ההונאה הצליחה. על אף ההכנות המקדימות לאפשרות של מבצע רחב היקף מצד ישראל ולמרות תקופת המתיחות, חמאס הופתע. בעת התקיפה, בכירי חמאס היו במשרדיהם (בניגוד לנוהל לפיו מפקדות ומשרדים מפונים בעת חשש לתקיפה ישראלית), לרבות אסמאעיל הניה שהיה בלשכתו. מתחם הסראיא, שבו נמצאים משרדי הממשלה של חמאס, היה מאויש. העדות הברורה ביותר היא טקס סיום קורס קציני משטרה שנערך בעת התקיפה במגרש מסדרים בלב העיר עזה. המסדר הותקף ונהרגו בו כתשעים אנשי חמאס, לרבות מפקד המשטרה, תופיק אלג'עברי. מובן, כי במידה ובחמאס היו מעריכים שצפויה תקיפה נרחבת, לא היה נערך המסדר, ודאי לא באופן גלוי באמצע היום.[[26]](#footnote-26)

בשנת 2012, במבצע "עמוד ענן", חמאס מצא את עצמו שוב מופתע. גם כאן, על אף תקופת מתיחות והסלמה בין הצדדים שקדמה למבצע, ניתן לומר בבירור כי חמאס לא צפה שישראל תבצע את הצעד הזה, שכן אם היה צופה – מובן מאליו שאחמד אלג'עברי, ראש הזרוע הצבאית, לא היה נוסע, חשוף לחלוטין ונתון לפגיעה, ברחובות עזה, מה שהביא לחיסולו על ידי ישראל. במקרה המדובר נראה כי לחמאס היו יותר סיבות להעריך, לפחות כתרחיש אפשרי, את אפשרות ההסלמה מצד ישראל. מעבר לחווית הכישלון המרה ממבצע "עופרת יצוקה", שמצופה היה שתביא לזהירות יתר, הרי שעסקת שליט כבר הושלמה והחשש מפגיעה בחייל החטוף לא הייתה קיימת כגורם מרסן עבור ישראל.

תרמה לכך פעילות הונאה שבוצעה מהצד הישראלי. בתוך כך, נערך ביקור של ראש הממשלה ושר הביטחון דווקא בגבול הצפון, בשיא המתיחות ובבוקר חיסול אלג'עברי, בכדי להעביר את הקשב אל הזירה הצפונית ולשדר שישראל פחות עסוקה בנעשה ברצועת עזה. לכך יש להוסיף את התבטאותו של השר בני בגין, אחד מחברי פורום "התשיעיה", בו התקבלו ההחלטות בסוגיות ביטחוניות, כי על הממשלה לנהוג באיפוק ובריסון וכי יש לבחור זמן נכון במערכת שיקולים מורכבים.[[27]](#footnote-27)

גם במבצע "שומר החומות" ביקשה ישראל לבצע תכנית הונאה. עם כניסתו לתפקיד של הרמטכ"ל איזנקוט, ולאור הפגיעה של חמאס בחיילי צה"ל באמצעות המנהרות ההתקפיות, הוא הציב לעצמו יעד שעד סוף שנת 2017 צה"ל מסיר את איום המנהרות ההתקפיות על מדינת ישראל, הן זה של חזבאללה בגבול הצפוני והן זה של חמאס בגבול רצועת עזה. בפועל, ברצועת עזה התקשה המודיעין הישראלי לאתר את פירי המנהרות, ולפיכך התפתחה בצה"ל התובנה שצריך להגות תכנית חדשה שתביא לכך שאנשי חמאס ייפגעו בתוך המנהרות, או כדברי איזנקוט: ""הרעיון היה לקחת את מה שנתפס בעיני החמאס כיתרון, ולהפוך את המנהרות למלכודת מוות". התחבולה שעמדה בבסיס התכנית, ששמה היה "מכת ברק", היה לגרום לחמאס באמצעות תכנית הונאה שישראל עומדת להכנס באופן קרקעי לרצועת עזה, מה שיגרום לאנשי חמאס להכנס למנהרות, ואז לפגוע בהם בעוצמה מהאוויר ולהתמוטט על ישוביהן.[[28]](#footnote-28)

התכנית דיברה על כך שכוח של כמה גדודים ייכנס למרחק קצר בתוך רצועת עזה, במקביל לירי אריטלרי ופינוי אוכלוסייה אזרחית בתוך הרצועה, כשמאחוריו שתי אוגדות כדי ליצור רושם שישראל עומדת להיכנס. בכך, קיוו בישראל לפגוע במאות אנשי חמאס, מה שיביא לאפשרות להגיע לתוצאות טובות בתמונת סיום המערכה של המבצע. המודיעין הישראלי החל במאמצים גדולים לאתר את המנהרות השייכות לכל גדוד של חמאס, ולאור פער בהכרת המנהרות ההגנתיות, ה"מטרו" שבו נעים ומתגוננים אנשי חמאס, הופעלו יחידות העילית של צה"ל להטמין אמצעי מודיעין בלב עזה. לקראת סוף שנת 2017, הגיעה מידע מודיעיני איכותי במיוחד שאפשר לקבל תמנוה רחבו על כל תוואי מנהרות ה"מטרו" של חמאס.[[29]](#footnote-29)

כשנכנס הרמטכ"ל כוכבי לתפקידו, התכנית הייתה מוכנה לתקיפה של חמישה גדודי חמאס, כאשר היעד היה להגיע ל-10 גדודים שכלל המנהרות שלהן ידועות וממופות על ידי צה"ל ומוכנות לתקיפה ברגע שיוחלט. כשהתחיל מבצע "שומר החומות" לאחר ירי הרקטות על ידי חמאס לכיוון ירושלים, התכנית עדיין היתה במגירה. במקום זאת, תקף צה"ל מטרות אחרות ורק סיכל פעילות של מנהרות התקפיות תוך שהרג עשרות פעילי חמאס שנעו בהן לכיוון ישראל, וכן פגישת בכירים שנעשתה בתווך התת קרקע. שם, ככל הנראה, החלה ההבנה של חמאס על היכולת המודיעינית של ישראל לזהות את מה שקורה במנהרות שלו. ב-12 במאי, בדיונים במטה הכללי של צה"ל, הציע מפקד פיקוד דרום לצאת למבצע מול המנהרות בלבד ולוותר על תכנית ההונאה. הוא תיאר את ההישג הנדרש כשלילת התווך התת קרקעי, ולא פגיעה באנשי חמאס – לממש בצורה מצומצמת את התכנית הראשית שתביא להישג מהיר. לעומתו, מפקד חיל האוויר עמיקם נורקין, הציג בדיון תפיסה לפיה לקח שנים רבות לבנות תכנית כזו ועל כן, לדידו, כדאי לשמור אותה לפעם הבאה ולא לבצע אותה מבלי לקיים את תכנית ההונאה שתגרום למחבלים להכנס למנהרות.[[30]](#footnote-30)

ההונאה הגדולה שבתכנית המקורית דרשה סדר כוחות מאד גדול, שיכול היה להעמיד את הכוחות המצטברים על הגבול בפני איום פגיעה של פצצות מרגמה, ולכן החליט אלוף פיקוד הדרום בצה"ל לקיים הונאה בסדר גודל קטן מתוך הבנה שההישג שלה יהיה קטן.[[31]](#footnote-31) לפיכך, כוחות של שיריון התקרבו לגדר המערכת ובסביבות 23:00 בלילה התייצבו סמוך לגבול. בשלב זה, אחד הקצינים שהגיע לגדר כדי לפתוח אותה במסגרת ההונאה דיבר בקשר טקטי גלוי, שלחמאס יש יכולת ברורה להאזין לה, ואמר משפט שממנו משתמע די בבירור כי לא הולכים להכנס כוחות בפועל. במקביל, ניתן להעריך כמעט בודאות שחמאס הפעיל את מערך התצפיות שלו וזיהה כי אכן לא נכנסו בפועל. למרות כך, לא נעצר המבצע והוא יצא לדרך. סמוך לשעה 23:00 התקבל מידע שאנשי חמאס מתחילים לברוח מן המנהרות והתקבל מידע שמספר אנשי חמאס שנמצא בהן הולך ומתדלדל. [[32]](#footnote-32)

ככלות הכל, בסביבות חצות יצא המבצע שזכה לשם "דרום כחול" לדרך ו-160 כלי טיס הטילו כ-450 פצצות על המטרות שנקבעו. באגף המבצעים בצה"ל, חובר מסמך שמעביר ביקורת על ביצוע התכנית באופן שיצא אל הפועל ועל כך שהמימוש של המבצע לא הביא לידי ביטוי את ההישג הנדרש של התכנית, והביא לכמות מצומצמת של הרוגי חמאס ביחס לציפיות המוקדמות.[[33]](#footnote-33)

ראוי לציין אירוע נוסף הקשור במבצע זה, המלמד על רגישות ההונאה. כשצה"ל החל את התקיפה של המטרו, פורסמה הודעה מטעם דובר צה"ל, ממנה השתמע כאילו ישנה כניסה גם של כוחות קרקעיים, ויש שטענו שגם מי שאחראי על השיח עם התשורת הזרה בדובר צה"ל אישר זאת – על אף שבפועל לא היתה פעילות קרקעית. כלי התקשורת הזרים העלו טענות קשות שדובר צה"ל שיקר ביודעין כדי לשדר שצה"ל נכנס קרקעית ולתמוך את מאמץ ההונאה שישאיר את אנשי החמאס במנהרות. בצעד חריג, פרסם דובר צה"ל, תא"ל רן כוכב, מכתב מתנצל אשר הציג את ההודעה כשגיאה נקודתית שאין לה כל קשר לתכנית הונאה, והדגיש כי דובר צה"ל אינו שותף לפעילות הונאה כלל.[[34]](#footnote-34)

**Analysis – Deception in Asymmetric Warfare**

המסקנה הראשונה והיסודית העולה מניתוח פעילות ההונאה הדו-סטרית שביצעו ישראל וחמאס אחת כלפי השניה היא על עצם קיומו של רכיב הונאה משמעותי במערכה א-סימטרית. היה ניתן לומר, במבט ראשון, כי מאפייניה של מערכה א-סימטרית מקשים על התפתחותה של פעילות הונאה; היותו של השחקן החלש נעדר, לרוב, מערכי מודיעין מתקדמים עשויים להקשות על הצד החזק למצוא נתיבים אפקטיביים בכדי להשפיע על תמונת המודיעין של הצד החלש. באותה מידה, כך ניתן היה לטעון, נחיתותו של הצד החלש מגבילה את יכולתו לנתח את המערכת המודיעינית של הצד החזק ולבצע פעילות הונאה אפקטיבית. הסקירה שלעיל מראה שהלך מחשבה זה אינו נכון; במערכה א-סימטרית מצליחה להתקיים פעילות הונאה בהיקף לא מבוטל, שיש לה השפעה משמעותית על אופי הקונפליקט.

זאת ועוד, ניתן לראות כי פעילות ההונאה במערכה האסימטרית שבין ישראל לחמאס אפשרה לצדדים להשיג מגוון של יעדים: פעילות חטיפה, פגיעה באנשי ביטחון, למידה על פעילות הצד השני, סיכול פעילות של הצד השני, סיכול ממוקד והפתעה לשם הצלחה מבצעית. כמו כן, ניתן להצביע על ההתפתחות של פעילות ההונאה בהתאם למאפייני הסכסוך; מפעילות ממוקדת להריגת פעילים או אנשי ביטחון עד מחצית שנות האלפיים, התפתחה פעילות ההונאה, לאחר השתלטות חמאס על רצועת עזה ועלייתה לשלטון, לפעילות מתמשכת שמטרתה לסכל פעולות רחבות או להשיג הפתעה במערכה רחבת היקף.

ניתוח פעילות ההונאה בקונפליקט בין ישראל לחמאס מעלה את חשיבותה של ההונאה במערכה זו בשלושה היבטים מרכזיים: התגברות על חוזקות היריב, הצלחה מבצעית והישגים תודעתיים. ראשית, ניתן לראות את החשיבות של ההונאה כחלק מניסיונותיו של כל צד להתגבר על חוזקתו של היריב. השחקן החלש, שניצב מול מערכת גדולה, מסודרת ועם יכולות מתקדמות של השחקן הקיים, מתקשה לעתים להשפיע עליה ולסכל את פעולותיה. ההונאה מאפשרת לו, כפי שחמאס עשה, להשפיע בצורה משמעותית ולהקשות על ישראל בניסיונותיה לאתר חייל חטוף או לסכל את הרקטות של הארגון. מהצד השני, אחד המאפיינים המרכזיים של שחקנים לא מדינתיים, ובעיקר ארגוני טרור אידיאולוגיים, הוא הקושי לחדור לשורותיהם מבעד למידור והמבנה המבוזר. ההונאה, כפי שהוצג למשל בחיסול יחיא עיאש, אפשרה להתגבר על חוזקה זו של היריב החלש, ולחדור את מעבה החשאיות והמידור של חמאס.

ההיבט השני הוא ההצלחה המבצעית. חמאס, כשחקן החלש בעימות, הצליחה בזכות ההונאה להסתיר מעיני ישראל במשך ימים רבים מיקומו של חייל חטוף שהיה ממש "מתחת לאף", לפגוע במפעילי סוכנים ישראליים ובחיילי צה"ל ואף ללמוד על פעילות המודיעין הישראלי. לולא ההונאה, ניתן להניח בצורה קרובה לודאית שהישגים אלו לא היו מתאפשרים לאור יכולותיה המוגבלות של חמאס. מהצד החזק, במקרים המתוארים לעיל היה לישראל קשה מאד לייצר הפתעה. יחיא עיאש היה ידוע כמבוקש, ולמבצעים "עופרת יצוקה" ו"עמוד ענן" קדמה תקופת מתיחות משמעותית כך שרוחות המלחמה היו באוויר. ההונאה אפשרה לישראל ליצור הפתעה גם במציאות הזו, ועל בסיסה להגיע להישגים מבצעיים משמעותיים.

ההיבט השלישי הוא ההיבט התודעתי. עבור השחקן החלש, היכולת להוליך שולל את השחקן החזק על אף פער היכולות, מקנה לו נקודות רבות בדעת הקהל שממנו הוא מבקש לקבל תמיכה וכן בקרב דעת הקהל הכללית, ובה בעת, הוא מטיל מורך לב בקרב גורמי הביטחון של הצד החזק והאוכלוסיה האזרחית שלו, כפי שאירע, למשל, בפגיעה באנשי השב"כ בשנות התשעים. עבור השחקן החזק, במיוחד כזה המתמודד עם ארגון טרור, היכולת לגלות יצירתיות ולהביא לפגיעה קשה בדמויות מפתח, יכולות חשובות או במספר רב של אנשי טרור כתוצאה מההונאה מייצרת אף היא אפקט תודעתי כפול; מול דעת הקהל הפנימית, פעילות ההונאה המוצלחת ותוצאותיה מעלות את המורל ואת האמון בגורמי הביטחון. מול האויב החלש, משודר מסר לפיו הצד החזק יכול להתגבר על ניסיונות הצד החלש לסכל פגיעה בו והיא ממחישה את עצמתו באופן שפוגע במורל של הצד החלש.

הניתוח המוצג לעיל אף מעלה את האתגרים, שאמנם קיימים בכל פעילות הונאה, אך הם מתעצמים בשל המאפיינים הייחודיים שיש בהפעלה של הונאה במערכה א-סימטרית. התמודדות מוצלחת איתם היא חיונית במיוחד במערכה מעין זו. מתוכם ניתן למנות שלושה עיקריים: איפיון יכולות המודיעין של היריב, היכולת לחשוב מול הצד השני, ומחיר הטעות.

ראשית, מרכיב יסודי בהונאה הוא הצורך לאפיין את יכולות המודיעין של האויב בכדי לזהות מה הם הצינורות המיטביים דרכם יועברו מסרי ההונאה. לשחקן החלש, בשל יכולותיו המוגבלות לאסוף מידע ולנתח אותו, קשה לאפיין בצורה נרחבת ומעמיקה את יכולות המודיעין של הצד השני והוא נדרש לנצל הזדמנויות הנקרות בדרכו ודרכן לפעול. לעומתו, השחקן החזק, עומד מול מערכת מודיעינית חלשה וממוסדת הרבה פחות, מה שדרוש ממנו לאפיין במדויק את הצינורות שדרכם מסרי ההונאה יגיעו במדויק אל הגורמים הרלוונטיים עליהם הוא רוצה להשפיע.

שנית, ההונאה דורשת ללמוד היטב את הלך הרוח של הצד השני – דרכי החשיבה שלו, תמונת המודיעין שקיימת ברשותו, תהליכי קבלת ההחלטות ואופן הפרשנות של מידע שמתקבל אצלו. הטבע של השחקנים בעימות אסמיטרי מהסוג שבו עוסק מאמר זה הוא שונה; השחקן המדינתי, במקרה הזה מדינה דמוקרטית, מנהל תהליכי חשיבה ממוסדים, המבוססים על מערכות עתירות ניסיון ומשאבים. בנוסף, זווית ההסתכלות התרבותית-ארגונית שלו היא של מדינה. לעומתו, השחקן הלא מדינתי, ממוסד פחות ותהליכי החשיבה שלו מתקיימים באופן אחר, על בסיס מאפייניו והתרבות הארגונית המתאימה להם. לפיכך, ישנו אתגר של שני הצדדים ב"לחשוב כמו הצד השני". אתגר זה קיים תמיד, גם בין שני שחקנים דומים במהותם (למשל שתי מדינות דמוקרטיות), אך הוא מחריף כשמדובר בשחקנים שונים בתכלית האחד מן השני.

שלישית, הוא הצורך לקיים את ההונאה בצורה הרמטית ושלמה, בשל מחיר טעות גבוה – בעיקר לצד החזק. כפי שהוצג לעיל, במידה וההונאה מצליחה לצד החזק, אזי הוא משפר את יכולתו להפתיע את היריב וזוכה לנקודות במאבק התודעה. עם זאת, במידה וההונאה לא מצליחה, מכיוון שהיא מתוכננת או מבוצעת בצורה לא מושלמת, אז מחיר הטעות הוא גבוה. קודם כל בהיבט המבצעי, שכן הונאה לקויה מקטינה את הסיכויים להפתעה שתביא להישג. בנוסף, בהיבט התודעתי, לא רק שהכשל המבצעי מביאה לפגיעה בדעת הקהל ביחס לצד החזק, אלא שהיא מאפשרת ליריב להציג את חשיפת ההונאה מבעוד מועד וסיכול התכלית המבצעית שלשמה בוצעה כהישג משמעותי שלו. עוד יש לציין את הזהירות הרבה שעל הצד החזק לגלות בכל הקשור להעברת מסרי הונאה בצירים של תקשורת המונים, בשל סטנדרט האמינות הגבוה לו הוא נדרש – שאי עמידה בו תביא לשחיקה באמינות בעתיד.

conclusion

התחבולה, וההונאה כחלק ממנה, היא רכיב משמעותי בכל קונפליקט בין שני שחקנים. ישנה תפיסה מקובלת בקרב מדינות שיש להן כח משמעותי לפיה ההונאה היא כלי שמועיל במיוחד לכוח חלש, אבל פחות משמעותי עבור הכח החזק.[[35]](#footnote-35) מקרה הבוחן המנותח במאמר זה מציג את ההדדיות שיש בפעילות הונאה במערכה א-סימטרית ואת התועלת שיכולה לצמוח ממנה עבור שני הצדדים.

ראוי לציין, כי מקרה הבוחן המנותח במאמר הוא כזה של מערכה אסימטרית בין שחקן מדינתי לשחקן שאינו מדינתי. מעבר לחשיבות שבבחינת מסקנות מאמר זה על מקרי בוחן דומים נוספים, הרי שנכון בעתיד לבדוק את מאפייני ההונאה במערכה אסימטרית שבין שחקנים זהים במאפייניהם – שתי מדינות, לדוגמה – ולעמוד על הדומה והשונה.

1. ראו בהרחבה על תפקידה של ההונאה ודוגמאות רבות מההיסטוריה של המאה העשרים אצל Barton Whaley, *Stratagem: Deception and Surprise in War* (Norwood: Artech House, 2007 [1969]). [↑](#footnote-ref-1)
2. Hank Prunckun, *Counterintelligence: Theory and Practice* (Lanham: Rowman & Littlefield, 2019), pp. 206-215. [↑](#footnote-ref-2)
3. Robert M. Clark and William L. Mitchell, *Deception counterdeception and counterintelligence* (Los Angeles: Sage / CQ Press, 2019), pp.3-30. [↑](#footnote-ref-3)
4. On the definition of Asymmetric conflict see Christofer Berglund and Emil Aslan Souleimanov, "What is (not) Asymmetric Conflict? From Conceptual Stretching to Conceptual Structuring," *Dynamics of Asymmetric Conflict* 13(1), pp. 87:98. [↑](#footnote-ref-4)
5. Ekaterina Stepanova, *Terrorism in Asymmetrical Conflict Ideological and Structural Aspects, (*New York: Oxford University Press, 2008), pp. 5-23 [↑](#footnote-ref-5)
6. על הקונפליקט בין ישראל לחמאס ראו, בין היתר, Shaul Mishal and Avraham Sela, *The Palestinian Hamas: Vision, Violence and Coexistence*, (New York: Columbia University Press, 2000); [↑](#footnote-ref-6)
7. לניתוח של הקונפליקט הזה כפי שבא לידי ביטוי במהלך משבר מאי 2021 ראו Netanel Flamer, "Offsetting the offset: Israel’s strategy vis-à-vis Hamas during the 2021 Gaza War," *Israel Affairs* 28(3), pp. 373-393. [↑](#footnote-ref-7)
8. Mishal and Sela, *The Palestinian Hamas*, pp. 155-159; Tareq Baconi, *Hamas Contained: The Rise and Pacification of Palestinian Resistance,* (Stanford: Stanford University Press, 2018), pp. 28-20. [↑](#footnote-ref-8)
9. Kata'ib al-shahid 'izz al-din al-Qassam, “al-Zikra al(16)… al-qissah al-kamilah li-asr faqsman al-halqah al-ulah,” *AlQassam.net*, October 11, 2011. [↑](#footnote-ref-9)
10. כרמי גילון, *שב"כ בין* הקרעים, עמ' 220; Kata'ib al-shahid 'izz al-din al-Qassam, “al-Halqah al(2)...al-mujahidin ya'sarun faqsman wa-yakhafunahu bi-makhba muhasan,” *Al-Qassam.net*, October 19, 2010; Kata'ib al-shahid 'izz al-din al-Qassam, “(al-Halqah 3)...al-qa'id Daif yu'linu 'an asr faqsman wa-yudalilu al-'adu,” *Al-Qassam.net*, October 19, 2010. [↑](#footnote-ref-10)
11. כרמי גילון, *שב"כ בין* הקרעים, עמ' 223-217; Kata'ib al-shahid 'izz al-din al-Qassam, “al-Halqah(3)” Kata'ib al-shahid 'izz al-din al-Qassam, “al-Halqah(4)..al-takhabut yasudu al-kian wa-l-shaikh Yassin yukhatibu al-asrin,” *Al-Qassam.net*, October 21, 2010; Kata'ib al-shahid 'izz al-din al-Qassam, “al-Halqah(5)..al-'adu yu'azibu al-mujahid Yaghmur we-intazi'u minhu makan faqsman,” *Al-Qassam.net*, October 24, 2010. [↑](#footnote-ref-11)
12. לניתוח מעמיק של פעילות הכפלת הסוכנים של חמאס והתפתחותה ראו Netanel Flamer, “An Asymmetric Doubling”: A Nonstate Actor Using the Method of Doubling Sources—Hamas against Israeli Intelligence," *International Journal of Intelligence and Counterintelligence*, 36(1), pp. 63-77. [↑](#footnote-ref-12)
13. Al-Shahidi al-Qassami/Maher Abu Srur, Al-Qassam website, no date. <https://alqassam.net/arabic/martyrs/details/1488>; Guy Aviad. Lexicon Hamas (Hebrew), (Tel Aviv: Ma’arakhot Vemodan Publishers, 2014), pp. 47-48; Yaakov Perry, *Haba lehorgekha* (Hebrew), (Tel Aviv: Keshet, 1999), pp 35-36. [↑](#footnote-ref-13)
14. “Al-Ḥalqa (1): Sa’ad al-Shabak Yakshif ‘an ‘Amaliyat Ightiyal Cohen” (Arabic), *Al-Qassam* website, October 30, 2011, <https://alqassam.net/arabic/news/details/3819>. Testimony submitted by Meir Ehrenfeld, Cohen’s bodyguard, who was with him in the car and was injured in the attack. Cited by Tziki Yishai, “Noam didn’t survive the ambush set for the Shin Bet” (Hebrew), *N12*, February 17, 2018,

    <https://www.mako.co.il/news-military/security-q2_2018/Article-4b8964014e4d261004.htm>; Aviad, *Lexicon*, pp. 36-37, 167; Perry, *Haba Lehorgekha*, pp. 236-237. [↑](#footnote-ref-14)
15. “Al-maktab al-I‘lami li-Kata’ib al-Qassam, ‘Ibda‘at Qassamiyya’” (Arabic), *Humat al-Thughur*, ‘Adad 1, December 20, 2004, pp. 1-2; “‘Amaliyyat al-Sahm al-Thaqib al-Amniyya” (Arabic), *Al-Qassam* website, undated; “Mutamar al-Sahm al-Thaqib” (Arabic), *Al-Qassam* website, May 27, 2008; “Kata’ib Tantasiru ‘ala Mukhabarat al-Sahyuniyya fi ‘Amaliyyat al-Sahm al-Thaqib al-Amniyya al-Mu‘aqqada wa-ma Khafi Kan ’Aẓam” (Arabic), *Al-Qassam* website, December 7, 2004. [↑](#footnote-ref-15)
16. Various Criminal Requests 686/09, State of Israel v. Anonymous, March 1, 2009, pp. 1-2. [↑](#footnote-ref-16)
17. *Al-Watha’iqi Sarab Darba ’Amniyya li-Qiyyadat al-Ihtilal ‘ala Yad Kata’ib al-Qassam*,” Al-Mayadin, initially broadcast on December 18, 2019, <https://www.youtube.com/watch?v=oyRoP1tZ5QQ> [↑](#footnote-ref-17)
18. Ibid. [↑](#footnote-ref-18)
19. כרמי גילון, *שב"כ בין הקרעים* (תל אביב: למשכל, 2000), עמ' 356-355; Aviad, *Lexicon*, pp. 36-37 לקריאה מקיפה על חייו של עיאש ופעילות הטרור של בהובלתו יחד עם פעילי חמאס איתם פעל ראו 'Ali Zahir Jabarin, *Hikaiat al-Dam min Sharaiin al-Qassam* (Damashk: Muasasat Filastin li-l-Thikafa, 2012) [↑](#footnote-ref-19)
20. גילון, "שב"כ," עמ' 358-356. [↑](#footnote-ref-20)
21. עדויות אנשי שב"כ שעסקו במבצע בסרטו של אלון בן דוד, "חיסולו של המהנדס יחיא עיאש," *ערוץ 13*, 24.11.2019; ראיון עם כמאל חמאד ואוסאמה חאמד, אצל אוהד חמו, "עיאש אמר 'שלום אבא' והתפוצץ," *N12*, 22.4.2018; עדותו של כרמי גילון אצל דרור מורה, *שומרי הסף* (תל אביב: למשכל, 2014), עמ' 179. [↑](#footnote-ref-21)
22. עדויות אנשי שב"כ שעסקו במבצע אצל בן דוד, "חיסולו של המהנדס." [↑](#footnote-ref-22)
23. חמו, "עיאש אמר"; ראיון עם אבי דיכטר, *Radio103fm*, 3.1.2019. [↑](#footnote-ref-23)
24. על פי הרמטכ"ל במהלך המבצע, גבי אשכנזי, "רא"ל גבי אשכנזי על מבצע עופרת יצוקה", *Youtube,* 7 ביולי 2012 <https://www.youtube.com/watch?v=D5XsEyYV-nE&t=1911s> ; ברק רביד, "עופרת יצוקה: חשאיות הונאה והטעייה, כך יצא לדרך המבצע", *הארץ*, 27 בדצמבר 2008. <https://www.haaretz.co.il/news/politics/1.1369969> [↑](#footnote-ref-24)
25. על פי מפקד פיקוד הדרום במבצע, יואב גלנט, "אלוף (מיל) יואב גלנט - על מבצע עופרת יצוקה", *Youtube*, 7 ביולי 2012 <https://www.youtube.com/watch?v=_H259wn8EBk> [↑](#footnote-ref-25)
26. שלומי אלדר, **להכיר את החמאס**, כתר: ירושלים, 2012, עמ' 297. [↑](#footnote-ref-26)
27. עדות אשרף אל עג'מי, השר לענייני אסירים לשעבר ברש"פ ואהוד ברק, שר הביטחון בזמן המבצע המובאת בסרטם של נתי דינר ואורי בר-און, **שמיים בצבע אדום – מערכה שלישית, מתנה משמיים פרק 3**, *כאן 11*, שודר באוגוסט 2020, 51:06-48:50. <https://www.youtube.com/watch?v=gA_MJYb3zdE>; אודי סגל, "מתחת לפני השטח: תרגיל ההטעיה הישראלי שקדם למבצע בעזה", *חדשות 12*, 15 בנובמבר 2012. <https://www.mako.co.il/news-military/security/Article-812624f87c00b31004.htm>; אבנר גולוב, " ההרתעה הישראלית — מטרה שהושגה?", בתוך שלמה ברום (עורך), **לאחר מבצע "עמוד ענן"**, *INSS,* דצמבר 2012, עמ' 25-22. [↑](#footnote-ref-27)
28. עדות הרמטכ"ל לשעבר גדי איזנקוט אצל אילנה דיין, "חשיפת עובדה: המסמך הסודי על המבצע להשמדת מנהרות חמאס", *N12*, 12 באפריל 2022. [↑](#footnote-ref-28)
29. על האופן שבו ננתה תמונת המודיעין על המטרו ראו "כך חשפו באמ"ן מאות קילומטרים של מנהרות המטרו של חמאס", אתר צה"ל, 27 במאי 2021; וכן עדויות מפקדת יחידת שלדג ואיש המודיעין הישראלי משה טל המובאות אצל דיין, "חשיפת עובדה". [↑](#footnote-ref-29)
30. עדויות הרמטכ"ל לשעבר איזנקוט ומפקד פיקוד הדרום, אליעזר טולידאנו, אצל דיין, "חשיפת עובדה". [↑](#footnote-ref-30)
31. טל לב-רם, "תרגיל ההונאה נכשל: בצה"ל מודים שרק מחבלים בודדים נהרגו במטרו של חמאס," *וואלה*, 13 באוגוסט 2021. [↑](#footnote-ref-31)
32. "מה קרה בשעות שלפני התקיפה הלילית הגדולה על המטרו בעזה?", אתר צה,ל, 15 במאי 2021. וכן ראו עדויות טולידאנו ומפקד פיקוד הדרום לשעבר, סמי תורג'מן, אצל דיין, "חשיפת עובדה". [↑](#footnote-ref-32)
33. יואב זיתון, "ההונאה עבדה חלקית: רק כמה עשרות פעילים נכנסו ל"מטרו" של חמאס", Ynet, 21 במאי 2021; דיין, "חשיפת עובדה". [↑](#footnote-ref-33)
34. יואב זיתון, "דובר צה"ל התנצל בפני הכתבים הזרים", Ynet, 15 במאי 2021; Letter from Brig. Gen. Hidai Zilberman, spokesperson of the IDF, to Andrew Carey, president of the Foreign Press Association, May 15, 2021. [↑](#footnote-ref-34)
35. Clark and Mitchell, *Deception*, p.7 (35) [↑](#footnote-ref-35)